หลังจากกินยาคุมฉุกเฉินไป หลังจากนั้นอีก 8 วันก็มีประจำเดือนมา แต่ในเดือนถัดไป ประจำเดือนไม่มา จะมีโอกาสตั้งครรภ์​ไหมคะ?
สวัสดีค่ะ หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน แต่บางรายอาจไม่มีก็ได้ ซึ่งการมีหรือไม่มีเลือดออกก็ได้ ซึ่งเลือดดังกล่าว ถือเป็นผลจากยา ไม่ใช่ประจำเดือนจริงๆดังนั้น การมีเลือดออกหลังจากทานยาคุมฉุกเฉินไป 8 วันดังกล่าว หากไม่ใช่ช่วงวันที่ประจำเดือนควรจะมา เลือดดังกล่าวก็น่าจะเกิดจากผลของยา ไม่ใช่ประจำเดือนดังนั้น หากประจำเดือนยังไม่มา อาจเกิดจาก- การตั้งครรภ์ เนื่องจากยาคุมฉุกเฉินไม่สามารถป้องกันการตั้งครรภ์ได้ 100%- ผลของยาคุมฉุกเฉิน ที่ทำให้ประจำเดือนมาช้าได้- มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็วแนะนำให้ลองตรวจหาการตั้งครรภ์ดูก่อน หากตรวจไม่พบ ก็ให้รอประจำเดือนไปอีกซักระยะ ประจำเดือนน่าจะมาในที่สุดค่ะ